The Twilight Saga – Eclipse

The Twilight Saga – Eclipse er en amerikansk romantisk eventyrfilm fra 2010. Den er basert på Stephenie Meyers Formørkelsen, og er den tredje i rekken av The Twilight Saga-filmene, etter filmene Evighetens kyss (2008) og New Moon (2009). Summit Entertainment greenlit filmen i februar 2009. Regissert av David Slade, med Kristen Stewart, Robert Pattinson og Taylor Lautner i hovedrollene, som repeterer sine roller som Bella Swan, Edward Cullen og Jacob Black, henholdsvis. Melissa Rosenberg vil være tilbake som manusforfatter. Bryce Dallas Howard vil spille Victoria, og erstatte Rachelle Lefevre som tidligere spilte henne.The Twilight Saga Adds Actress Bryce Dallas Howard to Film Franchise (July 28, 2009, accessed July 30, 2009) Det vil være den første Twilightfilmen som ble gitt ut i IMAX.

 Sammendrag 
Victoria angriper Riley Biers, for å opprette en hær av nyfødte vampyrer sammen med ham for å ta hevn over Edward Cullen, fordi Edward tidligere drepte hennes store kjærlighet James. Tilbake i Forks diskuterer Edward og Bella Swan komplikasjonene ved å bli en udødelig vampyr. Bella er atten år gammel, ett år eldre enn da Edward var da han ble en vampyr. Lensmann Charlie Swan, Bellas far, undersøker forsvinningen av Riley Biers, og mistenker Edward for hans forsvinning.

Selv om Edward er redd for hennes sikkerhet, insisterer Bella på at Jacob Black og resten av varulv-stammen aldri kommer til å skade henne, men Edward er fremdeles ikke overbevist. Bella går for å møte Jacob, og returnerer uskadd hjem. Under ett av besøkene hennes, innrømmer Jacob at han er forelsket i Bella - og han kysser henne mot hennes vilje. Rasende slår hun ham, og Edward truer senere Jacob. Bella opphever til og med invitasjonene fra Jacob og hans flokk til en fest hun skal holde. Men når Jacob beklager oppførselen sin, tilgir Bella ham. I mellomtiden ser Alice en visjon om den nyfødte hæren som angriper Forks ledet av Riley Biers. Jacob, ledsaget av Quil og Embry, hører om planene. Noe som fører til en allianse mellom Cullen-familien og varulvene. Senere blir Cullen-familien og varulvene enige om et møtested og tid for å trene, og diskutere strategi. Til tross for hennes motvilje mot å gifte seg, innser Bella at å tilbringe evigheten sammen med Edward er viktigere for henne enn noe annet. Hun samtykker i å gifte seg med ham. Edward og Bella har en leir opp i fjellet for å skjule Bella fra den blodtørstige nyfødte vampyr-hæren.

I løpet av natten overhører Bella en samtale mellom Edward og Jacob, hvor de midlertidig legger deres hat mot hverandre til side. Neste morgen hører Jacob at Edward og Bella diskuterer sin forlovelse, og Jacob går sin vei. Bella er forelsket i Jacob. Men Edward blir ikke opprørt, ettersom Bella sier at hun elsker ham mer enn Jacob. Når Victoria dukker opp, dreper Edward henne og Seth dreper Riley. Cullen-familien og Quileute-ulvene ødelegger hele Victorias hær. Men Jakob blir skadd når han redder Leah Clearwater fra en vampyr. Flere medlemmer av vampyr-politiet, Volturi, ankommer for å håndtere hæren. De ser også at Cullens-familien tar vare på en nyfødt vampyr, Bree Tanner, som hadde nektet å kjempe mot dem og som overga seg til Carlisle.

Jane torturerer Bree for å få tak i informasjon, og instruerer deretter Felix å drepe henne - til tross for at Cullen-familien har forsøkt å skåne henne. Bella besøker den skadde Jacob og forteller at selv om hun er forelsket i ham, har hun valgt å være sammen med Edward. Trist over hennes valg, samtykker Jacob motvillig å ikke komme mellom henne og Edward. Bella ønsker å gifte seg, ha sex med Edward, og deretter bli forvandlet til en vampyr. Bella forklarer at hun aldri har vært normal, og aldri kommer til å være det. Hun har følt seg malplassert hele livet. Men når hun er i Edwards verden, føler hun seg sterkere og friere. Filmen ender med at Edward og Belle bestemmer seg for at de burde fortelle Bellas far, Charlie, sannheten om deres forhold.

 Rolleliste 
 Kristen Stewart som Bella Swan. Hun må velge mellom sin kjærlighet til vampyren Edward Cullen, og vennskapet sitt med varulven Jacob Black. 
 Robert Pattinson som Edward Cullen, Bellas kjæreste som kan lese tankene til folk, bortsett fra Bella sine.
 Taylor Lautner som Jacob Black. En varulv som er venn av Bella.
 Peter Facinelli som Carlisle Cullen. En doktor som fungerer som en farsfigur til Cullen-familien.
 Elizabeth Reaser som Esme Cullen. En morfigur i Cullen-pakten.
 Ashley Greene som Alice Cullen. Medlem av Cullen-familien som kan se fremtiden.
 Kellan Lutz som Emmett Cullen. Det sterkeste medlemmet av Cullen-familien. 
 Nikki Reed som Rosalie Hale. 
 Jackson Rathbone som Jasper Hale. Han ble omgjort til en vampyr for å trene en hær av nyfødte. 
 Billy Burke som Charlie Swan. Bella's far, og politimester i Forks. 
 Bryce Dallas Howard som Victoria. En vampyr som planlegger å drepe Bella.
 Dakota Fanning som Jane. Medlem av Volturi.
 Cameron Bright som Alec. Tvilling-broren til Jane. 
 Xavier Samuel som Riley Biers 
 Jodelle Ferland som Bree Tanner. En nyfødt vampyr opprettet for å bekjempe Cullen-familien.
 Sarah Clarke som Renée Dwyer. Moren til Bella bosatt i Florida.
 Anna Kendrick som Jessica Stanley. En av Bellas venninner i Forks.
 Michael Welch som Mike Newton. En av Bellas kamerater i Forks. 
 Catalina Sandino Moreno som Maria, som gjorde Jasper til vampyr.

 Musikken 
Partituret til The Twilight Saga: Eclipse ble komponert av Howard Shore, som komponerte partituret til filmer som Ringenes Herre-trilogien og The Aviator. Filmmusikken ble utgitt i 2010 og singelen «Neutron Star Collision (Love Is Forever)» blir fremført av det britiske bandet Muse.

Referanser

 Eksterne lenker 



Kategori:Filmer basert på bøker
Kategori:Ungdomsfilmer fra USA
Kategori:Romantiske dramafilmer fra USA
Kategori:Filmer fra 2010
Kategori:Engelskspråklige filmer
Kategori:Eventyrfilmer fra USA
Kategori:Oppfølgerfilmer